google/wiki40b huggingface dataset:
Breimsvassdraget

Andre vassdrag i Gloppen og Jølster

I Gloppen ligger vassdragene Oselvvassdraget og Gjengedalsvassdraget i dalførene i Hyen.
I Jølster er det største vassdraget Jølstravassdraget, med Jølstravatnet og elva Jølstra som renner ut ved Førde.
Hans Egede-medaljen

Hans Egede-medaljen gis som belønning for fremragende innsats i den geografiske vitenskaps tjeneste av Det Kongelige Danske Geografiske Selskab. Den tildeles fortrinnsvis for geografiske undersøkelser og forskning i polarområdene.
Salmer fra kjøkkenet

Handling

I etterkrigstiden kommer svenske observatører til Norge for å undersøke norske menns kjøkkenbruk, med det formål å effektivisere deres kjøkkenrutiner. Folke Nilsson (Tomas Norström) har fått i oppdrag å studere Isak Bjørviks (Joachim Calmeyer) kjøkkenvaner. Ifølge forsøksinstituttets regler må Folke sitte på en opphøyet stol på Isaks kjøkken og observere ham derfra, men han får aldri lov til å snakke med ham eller gripe inn i Isaks daglige gjøremål. Isak stopper å bruke kjøkkenet og begynner å observere Folke gjennom et hull i gulvet fra soverommet sitt i stedet. Etterhvert begynner de to ensomme mennene å komme overens, til tross for etterkrigstidens mistroiskhet overfor svenskene etter deres passive holdning under andre verdenskrig.

Inspirasjon

Bent Hamer ble svært inspirert etter å ha lest bøker fra etterkrigstiden som undersøkte og observerte den svenske husmors effektivitet på kjøkkenet, og lekte med tanken på undersøkelser gjort på menn. Dette ledet ham til å skape filmen Salmer fra kjøkkenet.
Coliadinae

Utseende

Coliadinae er en gruppe med stort sett gule, gulgrønne, orange og hvite sommerfugler, ofte med noe mørk (svart) pudring eller flekker.
Flere av radialårene (R) i framvingen, kan ha forgreininger.
Antennene har en litt mindre (smalere) antenneklubbe, enn de andre artene i de andre delgruppene av hvitvinger.

Levevis

Flere av artene, slik som de norske Colias-artene, lever i fjellet eller i myrområder.
Gruppen omfatter en del arter som er kjent for å gjøre lange vandringer, blant annet vandregulvinge (Colias croceus) og den afrikanske Catopsilia florella.
Zimbabwes provinser

Zimbabwe er delt inn i åtte provinser og to byer med provinsstatus.
De britiske Jomfruøyer

Avkolonisering

De britiske Jomfruøyer står på FNs liste over ikke-selvstyrte områder.
FNs spesialkomité for avkolonisering overvåker implementeringen av Erklæringen om uavhengighet for koloniland og -folk og følger den politiske utviklingen i De britiske Jomfruøyer. Storbritannia er som administrasjonsmakt forpliktet til å rapportere til avkoloniseringskomiteen. Storbritannia argumenterte i 2012 for at FNs spesialkomité for avkolonisering ikke lenger fylte noen relevant rolle for de britiske oversjøiske territoriene, som den britiske regjeringen viser til har indre selvstyre og burde vært fjernet fra listen over ikke-selvstyrte områder. Samtidig anerkjente Storbritannia territorienes rett til selv å bestemme sin framtid. Regjeringssjefene i de britiske oversjøiske territoriene ble i desember 2012 enig om en felleserklæring som ba avkoloniseringskomiteen stryke de territoriene som ønsket det av listen over ikke-selvstyrte områder.
Generalsekretær Ban Ki-moon bekreftet i august 2013 FNs forpliktelse til arbeidet med å få slutt på kolonialisme og tok til orde for uavhengighet for de gjenværende ikke-selvstyrte områdene. Samtidig anerkjente han at folket i de ikke-selvstyrte områdene ikke nødvendigvis ønsker uavhengighet, men la vekt på at de må få et valg. FN anser retten til selvstyre folket i et område som De britiske Jomfruøyer har for å være oppfylt dersom folket fritt kan velge mellom tre alternativer: 1) bli en selvstendig stat, 2) bli en assosiert stat i tilknytning til en annen uavhengig stat, eller 3) bli helt integrert i en annen uavhengig stat.
Rugby union under Stillehavslekene 1987

Rugby union under Stillehavslekene  1987. Rugby union var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var sjuende gangen som rugby union var med på programmet under stillehavslekene. Det var kun en turneringer for menn.
Neolucanus laticollis

Utseende

En middelsstor (28-37 millimeter) og bred, blank, svart hjortbille. Hannens kjever er lite forstørrede, korte og kraftige, kroppsformen er påfallende bred. Hodet har et rundet framspring under og foran hvert fasettøye. Pronotum er avrundet, stort og bredt, ganske fint punktert. Dekkvingene er nokså jevnbrede, beina svarte. Hunnen ligner hannen bortsett fra at kjevene ikke er forstørrede.

Utbredelse

Arten lever på Java.
Nordisk fredsakademi

Nordisk fredsakademi (NFA) er en ideell forening som driver undervisning og informasjon om fred og konfliktløsing. NFA er bygd opp av fredsforsker Johan Galtung og hans verdensomspennende nettverk. Foreningen arrangerer et årlig symposium i Jondal i august, med påfølgende kursuke for fordypning. Styret består av Laila Bergsagel (leder), Johan Galtung, Synøve Faldalen og Jarle Fagerheim. NFA har også en lokal ressursgruppe i Jondal.
P. H. Robinson gasskraftverk

P. H. Robinson gasskraftverk  er et varmekraftverk i Galveston County, i delstaten Texas i det sørlige USA. Anlegget har en installert produksjonskapasitet på 2.211  MW fordelt på 4 turbiner, på inntil 485 – 765 MW hver. Operatør er energiselskapet NRG Texas Power LLC. 
Kraftverket stod ferdig utbygd i 1966–1973. Brenselkilden er naturgass, og bare unntaksvis fyringsolje.
Felony Force

Historie

Gruppen startet opp på midten av åttitallet med medlemmene DJ Vee, 2 B Nice og TMC. Samtlige var aktive DJ'er og deltok i DMC NM i platemixing i mange år på rad. Med plasseringer helt i toppsjiktet bidro de sterkt til at Bodø var tungt representert i DJ-miljøet. I forbindelse med en opptreden på Rock mot Rus (RMR) på Andenes i 1988 kom ideen om å kjøre mixesett med seks platespillere, tre DJ-oppsett koblet sammen, og dette ble utgangspunktet for Felony Force. Gruppen hadde flere opptredener rundt om i Nord-Norge på denne tiden.  
Gruppen meldte seg på i selve sangkonkurransen på RMR i 1989 og fikk etter dette et spor på neste års RMR-singel. Dette skulle vise seg å bli anerkjent som den aller første hiphop-låten utgitt i Norge, og i 1990 kom låten Drugs (don't even try it) ut på 7" vinysingel fra RMR records. Coveret på singelen avbilder gruppa der de poserer foran en Felony Force graffiti som er malt bak Stordalshallen i Rønvika i Bodø. Denne graffitien ble et valfartsted for hiphopere i Bodø, men ble dessverre helt fjernet i 2015. I samme Stordalshallen gjorde også Felony Force en semi-legendarisk spillejobb som oppvarmingsband for A-Team på deres norgesturné i 1991.  
Felony Force gjorde flere innspillinger og mixer på åtti- og nittitallet.  
«A-ha megamix» ble spilt inn i 1989 av DJ Vee, 2 B Nice og TMC.   
«Reason to dance» ble spilt inn vinteren 1990. Besetningen var på dette tidspunktet 2 B Nice, DJ Vee og Transformer Tee. Innspillingen ble gjort sammen med Bård «Double B» Berntsen og Dennis Donaldson.  
«Work your body» ble spilt inn i 1990 av 2 B Nice og Transformer Tee.  
«Hit 'em hard» fra 1991 ble spilt inn av DJ Vee og 2 B Nice.  
I 2004 ble det opprinnelige Felony Force samlet igjen og gjorde to oppvarminger for Tungtvann, én i Bodø og én på Andenes.
I 2015 samarbeidet DJ Vee og Transformer Tee om mixtapen «The Shit»
DJ Vee og 2 B Nice spilte også på «Norsk Hip-hop historie» på Rockefeller i Oslo i januar 2016 sammen med Snedige pøbla (Joddski og Jan Steigen fra Tungtvann) og Bodø-rapperen Deif. Under dette settet ble også nyinnspillingen av Drugs, Dop, spilt live for første gang.

Innflytelse

Felony Force blir nevnt i et par av låtene til Tungtvann:
Noen kommer, noen går

Noen kommer, noen går er en novellesamling av Anne B. Ragde. Samlingen utkom i 1992. De fleste av novellene har vært publisert i ulike ukeblader, blant annet i Vi Menn og Norsk Ukeblad, samt i diverse antologier.
Boka inneholder atten kriminalnoveller. Mange av novellene beskriver menneskers mørkere sider, og begjæret etter penger og status.
Jubail

Jubail (arabisk: ‏الجبيل‎, al-Ǧubail; også transkribert Al-Jubail eller Al Jubayl) er en by i det østlige Saudi-Arabia, med et innbyggertall (pr. 2004) på cirka 223.000. Byen ligger i landets Østprovins. Den ligger på kysten til Den persiske gulf, og er blant annet et sentrum for den kongelige saudiske flåte.
ISTAF

ISTAF (Internationales Stadionfest Berlin) er et berømt og tradisjonsrikt friidrettsstevne som arrangeres årlig i Berlin.
ISTAF er blitt arrangert regelmessig siden 1937, siden 1955 hvert år på Olympiastadion Berlin (i 2002 og 2003 ble ISTAF arrangert i Friedrich-Ludwig-Jahn-Sportpark på grunn av ombyggingsarbeider). ISTAF ble ikke arrangert under og noen år etter andre verdenskrig.
I årenes løp er det satt 15 verdensrekorder under ISTAF-stevner, blant annet tidenes første høydehopp over to meter av Rosemarie Ackermann fra DDR 26. august 1977. I dag er ISTAF ett av de seks Golden League-stevnene.

Golden League-åpning 2008

Den 1. juni 2008 er det sesongåpning for verdenseliten og dermed starten for oppkjøringen til Sommer-OL 2008. I spydkast ble Andreas Thorkildsen nummer to med 85,19 meter, som var en centimeter bak Tero Pitkämäki som vant med 85,20 meter.
Ekebo/Eikheim naturminne

Ekebo/Eikheim naturminne er to områder med eikeskog på tilsammen 51 daa, ved Nesodden prestegård øst på Nesodden i Akershus fylke. Områdene er bare skilt av veien mellom Nesodden kirke og Fjellstrand. Eikeskogen ble fredet 4. september 1959, og skal etter verneforskriften behandles som parkskog.
Neixiang

Neixiang (kinesisk: 内乡县; pinyin: Nèixiāng Xiàn) er et fylke i provinsen Henan i Folkerepublikken Kina. Det ligger under byprefekturet Nanyang.
Fylket hadde 615 634 innbyggere i 1999.

Kulturminner

Fylkets gamle regjeringssete (Neixiang xianya, 内乡县衙) ble i 1996 oppført på Folkerepublikken Kinas liste over kulturminner.

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Tredje Ur-dynasti

Tredje Ur-dynasti (eller det nysumeriske rike) er betegnelser som referer både til en periode mellom 2100- og 2000-tallet f.Kr. (midtre kronologi) av sumerisk herskerdynasti  basert i byen Ur og til en kortvarig territorial-politisk stat som synes å ha vært voksende rike. Tredje dynasti i Ur er tidvis forkortet til Ur-III av historikere som studerer perioden.
Det tredje dynasti i Ur var det siste sumeriske herskerdynasti som kom til framtredende makt i Mesopotamia. Det begynte etter flere århundrer etter å ha blitt kontrollert av akkadiske og guteriske konger. Tredje dynasti kontrollerte byene Isin, Larsa og Eshnunna, og strakte seg langt nord som til Jazira i øvre Mesopotamia.
Det var den periode i Mesopotamias historie de sumererne og sumerisk språk manifesterte seg for siste gang i historien. Perioden begynte cirka 2100 f.Kr under ledelse av kong Ur-Nammu i Ur. Sumerne bygde opp en sterkt sentralisert stat, som omfattet hele sørområdet og store deler av det assyriske område. De første kongene innen dette Ur-dynastiet hadde sumeriske navn, deretter i økende grad akkadiske navn. Storhetstiden fikk sin slutt etter drøyt 100 år da elamitter fra Persia og amoritter fra nordvest invaderte riket.
Folkelisten mot oljeboring i Lofoten, Vesterålen og Senja

Folkelisten mot oljeboring i Lofoten, Vesterålen og Senja var en valgliste i Nordland som stilte til Stortingsvalget 2013. Listen gikk til valg på å stanse oljeboring i Lofoten, Vesterålen og Senja og å stanse innføringen av EU-direktiver.
Listen ble toppet av Øystein Meier Johannessen, som i 1985 grunnla Samfunnspartiet.
Listen fikk 268 stemmer (0,2% i Nordland fylke).
Hengyang (Hengyang)

Hengyang (kinesisk: 衡阳县; pinyin: Héngyáng Xiàn) er et fylke i provinsen Hunan i Folkerepublikken Kina. Det ligger i byprefekturet Hengyang.
Befolkningen var på 1 156 707 innbyggere i 1999.
EM på skøyter 1894, menn

EM på skøyter 1894, herrer ble avholdt på Mjøsen ved Hamar den 24. til 25. januar. Tittelforsvarer var svensken Rudolf Ericson, som i 1893 vant EM i på West-Eisbahn i Berlin. Det ble ikke kåret noen europamester da ingen vant tre distanser.
Veteran-VM i fjelløp 2017

Veteran-VM i fjelløp 2017 (World Masters Mountain Running Championships) ble arrangert i Pruské i Slovakia, 2. september 2017.
Løypa var ca 9,6 km lang.
Rygge skytterlag

Rygge skytterlag er et skytterlag organisert i Det frivillige skyttervesen. Laget ble stiftet i 1861. I 1953 bygget man skytterhus og i 2005 fikk laget installert elektroniske skiver på skytebanen. I 2006 hadde laget i underkant av 200 medlemmer.
Kunstjournalen B-post

Kunstjournalen B-post er et norsk tidsskrift med årlige utgaver om og med samtidig kunst. Publikasjonen er frittstående, ikke-kommersiell og kom med sitt første nummer i 2006.
Utgiver er Foreningen av 2007 til fremme for kunstfaglig refleksjon og debatt, basert i Bøvågen og Bergen. I redaksjonsrådet sitter Jannecke Heien, Annette Kierulf, Sissel Lillebostad, Arne Rygg og Bjørg Taranger. Redaktør velges for hvert nummer.
Rhamma

Utseende

Middelsstore stjertvinger uten eller med en ganske kort stjert på bakvingen. Vingenes ytterkant er vanligvis litt ujevn. Oversiden er mer eller mindre metallisk blå, det ytterste delen av vingene oftest brun eller brunsvart. Undersiden er gråbrunt-spraglete.

Levevis

Artene holder gjerne til i tropisk regnskog.

Utbredelse

Disse artene lever i Mellom- og Sør-Amerika.
Monumento a Cuitláhuac

Monumento a Cuitláhuac er et monument av den aztekiske tlatoanien Cuitláhuac i rundkjøringa Glorieta de Cuitláhuac i den nordøstlige delen av Paseo de la Reforma i Mexico by. Det består av en statue av Cuitláhuac som står på en pyramideforma base. Basen ble lagd av arkitekten Jesús Aguirre, mens statuen er et verk av den kjente meksikanske skulptøren Ignacio Asúnsolo. Monumentet ble innvia 21. november 1964 av president Adolfo López Mateos samtidig som åpninga av den nordlige utvidelsen av Paseo de la Reforma.
Shanghai-Nanjing intercity høyhastighetsjernbane

Huning intercity høyhastighetsjernbane (forenklet kinesisk: 沪宁城际高速铁路, tradisjonell kinesisk: 滬寧城際高速鐵路, pinyin: Hùníng Gāosù Tiělù), kort for Shanghai-Nanjing intercity høyhastighetsjernbane, er en 301 km lang høyhastighetsjernbanelinje mellom Shanghai og Nanjing i Folkerepublikken Kina. Byggingen tok til i juli 2008 og den ble bygd beregnet på hastigheter på 350 km/t. Med åpningen av linjen ble reisetiden mellom de to storbyene forkortet fra to timer til kun 73 minutter (non-stop-avgangene). Linjen ble åpnet for vanlig trafikk den 1. juli 2010. På det tetteste er det bare fem minutter mellom avgangene.
Jernbanen betjener også andre større byer i Yangtzedeltaet, som Suzhou, Wuxi, Changzhou, og Zhenjiang.
Linjen løper for det meste side om side med Beijing-Shanghai høyhastighetstog, og deler noen av stasjonene med denne linjen.
Tønsberg – Nøtterøy Boligbyggelag

Tønsberg – Nøtterøy Boligbyggelag ble startet i 4. april 1946 og opererte i Tønsberg, Re, Sandefjord og Færder kommuner i Vestfold. Laget var et resultat av en fusjon i 2003 mellom Tønsberg og Omegn Boligbyggelag og Nøtterøy Boligbyggelag. I 2010 fusjonerte Tønsberg – Nøtterøy Boligbyggelag med Oslo Bolig- og Sparelag i Oslo.
Boligbyggelaget hadde 14 600 medlemmer og forvaltet 5 100 boliger i 449 borettslag, sameier og andre selskap (2006).
Lope de Aguirre

I populærkultur

Aguirre har blitt framstilt på film to ganger: av Klaus Kinski i den allegoriske filmen Aguirre, the Wrath of God i 1972, og av Omero Antonutti i El Dorado i 1988.
Aguirres reise er også emne for Stephen Mintas bok fra 1995, Aguirre: The Re-Creation of a Sixteenth-Century Journey Across South America, hvor Minta går i ekspedisjonens fotspor.
Faces of Death

Faces of Death er Bone Thugs-n-Harmonys første album. Det ble utgitt i 1993.
Ĵ

Ĵ (J med cirkumfleks) er den fjortende bokstaven i esperantos alfabet. Den har lydverdien /ʒ/. Bokstaven baserer seg på den franske bokstaven j, som har den samme fonetiske verdien. Dette er gjort slik at esperantos lånord fra fransk, i utseende vil minne mer om disse ordene, for eksempel fransk journal er på esperanto ĵurnalo.
Den fonetiske forskjellen mellom ĵ og ĝ, som har verdien /dʒ/, er minimal. Det sies at dette er en fonetisk forskjell som er veldig kunstig, siden den ikke finnes i noe naturlig språk. Dette kan, igjen, være motivert av å skulle opprettholde lånords originale utseende så mye som mulig.
Milano–Sanremo 2011

Milano–Sanremo 2011 var den 102. utgaven av klassiker-monumentet Milano–Sanremo. Rittet ble arrangert over 298 km lørdag 19. mars. Matthew Goss vant i spurtoppgjør med åtte andre ryttere.
Bumble-Bee Eyes

Bumble-Bee Eyes er et musikkalbum med Dipsomaniacs, utgitt i 1997. Dette er bandets debutalbum. Bumble-bee eyes på LP ble utgitt i tre opplag på 100 eksemplarer hver. De to første opplagene ble utgitt på Øyvind Holms eget plateselskap Peephole Records, og kom på henholdsvis lilla og orange vinyl.(Peerec 001) Den orange andreutgaven hadde vedlagt presseskriv fra Progress records med informasjon om bandets andrealbum. Det tredje opplaget av Bumble-bee eyes kom i 1999, og da på Apartment records. (aparec 013) Denne utgaven var på svart vinyl.
Felefeber

Felefeber er et musikkalbum med Annbjørg Lien, utgitt i 1994.
Fakhr al-Mulk Radwan

Bakgrunn

Han var sønn av Tutush I og bror av Duqaq, men ble oppfostret av sin læremester (atabeg) Janah ad-Dawla al-Husain.

Hersker

Da Tutush døde i 1095, arvet Radwan hans syriske områder og styrte fra Aleppo, men Janah ad-Dawla tok seg av den faktiske utøvelsen av makten. Duqaq gikk etter kort tid til opprør mot sin bror og tok kontroll over Damaskus og kastet dermed Syria nesten ut i kaos og anarki. Duqaq hadde støtte av Yaghi-Siyan av Antiokia som mislikte Janah ad-Dawla. Ilghazi, guvernør i Jerusalem, sluttet seg til Yaghi-Siyan og Duqaq. Radwan allierte seg med Ilghazis bror, Sokman.
Radwan angrep Yaghi-Siyan, og da Duqaq og Ilghazi kom ham til unnsetning, beleiret Radwan også Damaskus. Men Radwan begynte etter kort tid å krangle med Janah ad-Dawla som tok Homs fra ham, og siden hans atabeg nå var ute av alliansen, var Yaghi-Siyan mye mer velvillig overfor ham og var villig til å hjelpe ham. Denne nye alliansen ble beseglet gjennom et ekteskap mellom Radwan og Yaghi-Siyans datter. De to skulle til å angripe Shaizar da de hørte om ankomsten til det første korstog. Alle de forskjellige alliansene ble oppløst og alle dro hjem til sine egne byer. Dersom en eneste av disse alliansene hadde vært intakt, eller dersom de hadde samarbeidet, ville de antagelig ha vært i stand til å forhindre korstogets suksess.
Janah ad-Dawla ble i 1103 myrdet av en assassiner som het al-Hakim al-Munajjim, en av personene rundt Radwan. Dette var første gang assassinerne dukket opp i Syria. Da Duqaq døde i 1104, fulgte to svake herskere ham i Damaskus, og Radwan erobret byen antagelig samme år. Tronen forble i Aleppo. Han hjalp til med forsvaret av Tripoli som i 1105 ble angrepet av korsfarerne. Samme år beseiret Tancred, prins av Galilea, regenten i fyrstedømmet Antiokia, ham i slaget ved Artah og truet en kort stund selve Aleppo. Radwan og Tancred kom jevnlig i konflikt frem til Tancred gjorde Aleppo til en skattepliktig stat i 1111. Qadien i Aleppo, Ibn al-Khashshab, reiste til Bagdad for å møtte abbasidkalifen da Radwan ikke ville fortsette krigen mot Tancred. Ibn al-Khashshab lyktes i å sende Mawdud av Mosul til Aleppos unnsetning, men Radwan var også fiendtlig ovenfor sine muslimske naboer, selv når de forsøkte å hjelpe ham mot korsfarerne. Mawdud ble snart myrdet av assassinerne, muligens med Radwans godkjennelse.

Arven etter Radwan

Da Radwan døde den 10. desember 1113, ble han etterfulgt av sin tenåringssønn, Alp Arslan al-Akhras. Regent var Lulu og Ibn al-Khashshab. Lulu fortsatte ikke Radwans politikk i støtte av assassinerne og utviste eller drepte dem. 
Men dette etterlot Aleppo uten mektige allierte. Det ble nesten kaos i byen og kom snart under Sulaimans, Ilghazis sønn, kontroll. Sulaiman hadde giftet seg med Radwans datter. Ibn al-Khashshab ble myrdet av assassinerne i 1125. Byen ble forent med Mosul av atabegen i Mosul, Zengi.
Black Room

Black Room er en norsk rockegruppe fra Bergen. Gruppa ble dannet som «Lorraine» i 2000 og ga ut sitt første album, The Perfect Cure, i 2003. De flyttet fra Bergen til London tidlig i 2006 og skiftet navn til Black Room i 2009. Gruppa består av trioen Pål Myran Håland, Ole Gunnar Gundersen og Anders Winsents.
Black Room har varmet opp for a-ha og Pet Shop Boys og har spilt inn en coverversjon av låten Heaven av bandet The Psychedelic Furs.
SIFT

SIFT («Søking I Fri Tekst») er et norskutviklet databasesystem for søking og gjenfinning i store tekstmengder, bygd på NOVA*STATUS. I 1979 ble det satt opp kravspesifikasjoner til SIFT, som ble ferdig i 1983. Involverte parter var Rasjonaliseringsdirektoratet (senere Statskonsult), NAVF-edb-h og Norsk Data. Norsk Data utviklet ND-SIFT. SIFT ble overtatt av Statens Datasentral (SDS) i 1987, og av Retriever Norge AS i 2000.
Blant brukerne fantes oljeselskaper og banker, foruten Lovdata, NRK, Norsk filminstitutt og Nasjonalbiblioteket.
Soritesparadokset

Selvmotsigelsen

For at begrepet «en haug» skal være relevant må det finnes en nedre grense for en haugs størrelse. Likevel finnes ingen slik grense. En million korn utgjør definitivt en haug, men noen få korn kan også virke som en haug i et mikroskop. Den mengden korn som virker som en haug i et mikroskop fremstår ikke som en haug når de ligger ute på et jorde. Til tross for dette fremstår ikke begrepet haug som irrelevant, og her ligger paradokset.
Pjotr Melissino

Biografi

Lærde og embedsmenn fra De joniske øyer var godt utdannet og mange ble fra 1700-tallet engasjert av europeiske makter, deriblant også Melissino, som var født på  Kefalonia. Likeså også hans bror, som senere ble direktør for universitetet i Moskva, Ivan Ivanovitsj Melissino, og deres venn Marinos Charvouris. Pjotr Melissino ble ansatt under tsarina Elisabeth, men hadde sitt viktigste virke under tsarina Katarina. 
Melissino grunnla noen frimurerlosjer, men måtte imidlertid oppgi dem etter påtrykk fra keiserinne Katarina. Melissino beskjeftiget seg også med teatervitenskaper og var direktør for skuespilleriet i St. Petersburg.
Etter sin fremgangsrike innsats under den russisk-tyrkiske krig 1768-1774, ikke minst under slaget ved Cahul ved Pjotr Rumjantsevs side ble han kommandant for det russiske artilleri, fom han utvidet med et nytt rykkeri. Tsar Paul I skal ha uttrykt sin misbilligelse med Melissino, og skal dermed ha drevet den i mellomtiden 70-åringen i døden.
Hans sønn Aleksej Petrovitsj Melissino stod også i russisk tjeneste.

Annet

Melissino grunnla frimurersystemet Melissino-riten.
Forfjorden

Forfjorden er en fjord på vestsiden av Hinnøya i Vesterålen. Kommunegrensa mellom Sortland og Andøy går midt i fjorden.
I dalen innafor fjorden finnes en gammel, vernet furuskog. Furuskogen har gitt navn til fjorden og dalen. (Forra er det vesterålske ordet for furu.) Den indre delen av Forfjorden er også vernet som naturreservat.
Bygda Forfjord ligger på nordsiden av fjorden, i Andøy kommune. Bygda har ca. 70 innbyggere. Det er et rikt naturliv i området.
Forfjord er også navnet på en amerikansk produsent av skipsanker med røtter i Nilsen-slekta i Forfjorden.
Speak to Me

Komposisjon

Sangen har ingen tekst, men inneholder samtaler Pink Floyd spilte inn til albumet og en kort bit av Clare Torrys vokalsolo fra The Great Gig in the Sky, og består for det meste av lydeffekter. Den leder direkte inn i det neste sporet på albumet, Breathe (også kalt Breathe in the Air, og de blir derfor ofte regnet for samme sang.
Hans Eidnes

Hans Eidnes (født 20. mars 1887 i Bjarkøy, død 5. juni 1962) var en norsk lærer og politiker (V). Han var stortingsrepresentant fra Troms i perioden 1945-1949. Eidnes var formann i Noregs Mållag mellom 1946 og 1949. Han var medlem av Trondenes kommunestyre mellom 1928 og 1934 (varaordfører 1931-1934). Eidnes ble tildelt Kongens fortjenstmedalje i gull i 1957.